Az ENSZ Menekültügyi Főbiztosa

Az Egyesült Nemzetek Menekültügyi Főbiztosa (angolul United Nations High Commissioner for Refugees, UNHCR) az Egyesült Nemzetek Szervezete (ENSZ) menekültügyi intézménye. (Néha Főbiztosságként emlegetik, ez a Főbiztos hivatalát jelenti.) E szerv fő feladata, hogy védje és támogassa a menekültek jogait, akik egy kormányhoz vagy az ENSZ-hez fordulnak; valamint segíti hazatelepülésüket vagy letelepedésüket. Székhelye Svájcban, Genfben van és tagja az Egyesült Nemzetek Fejlesztési Csoportjának. A UNHCR 2 Nobel-békedíjat nyert, először 1954-ben majd 1981-ben. Az ENSZ Menekültügyi Főbiztosának közép-európai képviselete (UNHCR RRCE) budapesti irodában működik. Története A Népszövetséget követve a második világháború végén megalakított ENSZ is a kezdetektől fogva kiemelt feladatának tekintette a menekültek helyzetének segítését, támogatását. Különösen aktuális volt ez a probléma a világháborút követően, amikor sokan bolyongtak Európa-szerte hontalanná válva. Feladata A UNHCR 1950. december 14-én alapult a korábbi ENSZ Segélyezési és Rehabilitációs Hivatalát váltva. A hivatal feladata vezetni és koordinálni a menekülteket védő nemzetközi akciókat és megoldani a menekültügyi gondokat világszerte. Fő célja a menekültek jogainak és megfelelő ellátáshoz jutásuknak védelme. Igyekszik biztosítani, hogy mindenki gyakorolhassa menedékkérelmi jogát és hogy biztonságosan megmeneküljön egy másik államban az önkéntes hazatérés, integráció vagy egy harmadik országban való letelepedés lehetőségével. A UNHCR megbízatása fokozatosan bővült hogy védelmet és humanitárius segítséget nyújtson más "aggodalomra okot adó helyzetű" személyeknek, többek között lakhelyüket elhagyni kényszerült (IDP) embereknek, akik megfelelnek a menekült az ENSZ A menekültek helyzetéről szóló konvenciója, az 1967-es Protokoll, az 1969-es Afrikai Egység Konvenció vagy pár más egyezmény meghatározásának ha elhagyták hazájukat, de ha átmenetileg származási országukban maradnak is. A UNHCR jelenleg (2012) nagy küldetéseket végez Libanon, Dél-Szudán, Csád/Dárfúr, a Kongói Demokratikus Köztársaság, Irak, Afganisztán és Kenya területén a lakhelyüket elhagyni kényszerülőket és a menekülteket. A palesztin menekültek A legtöbb palesztin menekült – Ciszjordánia, Gázai övezet, Libanon, Szíria és Jordánia területén – nem az UNHCR, hanem egy régebbi testület, az UNRWA hatáskörébe esnek. De az UNRWA műveleti területén kívüli palesztin menekültek a UNHCR megbízatásába esnek, ha megfelelnek a UNHCR sokkal korlátozottabb menekültmeghatározásának. Díjak A UNHCR Nobel-békedíjat kapott 1954-ben és 1981-ben. Tevékenysége által érintett személyek 2007. január 1-jén a UNHCR 21 018 589 megbízatása alá eső személyről számolt be: 7 979 251 Ázsiából, ebből: 2 580 638 a Közel-Keleten 2 974 315 Délkelet-Ázsiában 218 584 Közép-Ázsiában 1 304 189 Dél-Ázsiában 901 525 Kelet-Ázsiában és a Csendes-óceán térségében 4 740 392 Európában, ebből: 1 617 214 Kelet-Európában 708 132 Délkelet-Európában 616 132 Közép-Európában (lásd: UNHCRCE) és a balti államok területén 1 798 914 Nyugat-Európában 5 069 123 Afrikában, ebből: 1 359 175 Közép-Afrikában és a Nagy Tavak régiójában 2 105 314 Kelet-Afrikában 1 031 030 Nyugat-Afrikában 434 427 a dél-afrikai régióban 139 177 Nyugat-Afrikában 3 229 822 Amerikában, ebből: 717 545 Észak-Amerikában és a Karibi térségben 2 512 277 Dél-Amerikában Munkatársak 2008 áprilisában a UNHCR 6351 embert alkalmazott 117 országban. Főbiztosok A Főbiztosi posztot betöltötték: Gerrit Jan van Heuven Goedhart, 1951–1956 Auguste R. Lindt, 1956–1960 Félix Schnyder, 1960–1965 Prince Sadruddin Aga Khan, 1965–1978 Poul Hartling, 1978–1985 Jean-Pierre Hocké, 1986–1989 Thorvald Stoltenberg, 1990. január–november Ogata Szadako, 1990–2001 Ruud Lubbers, 2001–2005 António Guterres, 2005–2015 Filippo Grandi, 2016– Jószolgálati nagykövetek A UNHCR-t néhány UNHCR Jószolgálati Nagykövet is képviseli, jelenleg az alábbiak: Barbara Hendricks Adel Imam Giorgio Armani Boris Trajanov Julien Clerc George Dalaras Osvaldo Laport Khaled Hosseini Kris Aquino Jesús Vázquez Muazzez Ersoy Angelina Jolie Miyavi A korábbi nagykövetek között voltak: Richard Burton Nazia Hassan James Mason Sophia Loren Jegyzetek Források Gil Loescher, Alexander Betts and James Milner. UNHCR: The Politics and Practice of Refugee Protection into the Twenty-First Century, Routledge. 2008 Alexander Betts. Protection by Persuasion: International Cooperation in the Refugee Regime, Cornell University Press. 2009 Gil Loescher. The UNHCR and World Politics: A Perilous Path. Oxford University Press. 2002 Fiona Terry. Condemned to Repeat? The Paradox of Humanitarian Action. Cornell University Press. 2002 Nicholas Steiner. Problems of Protection. Routledge. 2003 Hárs Ernő: A nemzetközi szervezetek világa. Gondolat, Budapest, 1982. 302. - 308. old. További információk Az UNHCR weblapja Kapcsolódó szócikkek Menekült Az ENSZ Menekültügyi Főbiztosának közép-európai képviselete ENSZ